Критеријуми оцењивања ученика

Назив предмета: Психологија, Психологија у туризму, Психологија у туризму и угоститељству

Општи циљеви програма Психологије су да ученици упознају и разумеју психолошке чињенице и феномене, као и да развију когнитивне, емоционалне и социјалне вештине, просоцијалне ставове и демократске вредности. Ученици би требало да могу самостално да прикупљају и обраде психолошка знања, да их анализирају и интерпретирају, извуку поуке, те да уоче и решавају проблеме у свакодневним животним ситуацијама у складу са практичним импликацијама предметних садржаја. Такође, ученици би требало и да имају прилику за стваралачко и критичко мишљење, аргументовани дијалог, сарадњу и тимски рад, те морално расуђивање и неговање духа толеранције.


Елементи оцењивања из предмета везаних за психологију су:

-усвојеност образовних садржаја;
-примена знања;
-активност ученика.

Ученик у току школске године може добити оцене на основу:

-писмених петнаестоминутних провера знања 
–усменог испитивања;
-активности на часу;
-домаћих задатака;
-Израде презентација,
-Учешћа у дискусијама, трибинама, изради тематских филмова...

Писмене петнаестоминутне провере знања, иако не морају да се најављују углавном су најављене и заказују се у договору са ученицима, најчешће после две обрађене области. 
 
Бодовна скала за оцењивање једниствена за све ученике тог разреда. 

 Резултате петнаестоминутне провере наставник уписује у педагошку свеску, а за извођење оцене су неопходне најмање две такве провере или једна провера и одговарање усмено.

Ученик који на писменој провери оствари бар 85% од укупног броја поена не може бити оцењен оценом мањом од 5.
Ученик који на писменој провери оствари бар 70% од укупног броја поена не може бити оцењен оценом мањом од 4.
Ученик који на писменој провери оствари бар 55% од укупног броја поена не може бити оцењен оценом мањом од 3.
Ученик који на писменој провери оствари бар 40% од укупног броја поена не може бити оцењен оценом мањом од 2.

Закључна оцена вреднује и друге модела рада и форме оцењивања и сумативно резултира следећим;
Највиша оцена одличан (5)–ученик сагледава целовито психолошке токове, познаје узроке и законе, способан је да примени знање у новој ситуацији, на нов начин, те да самостално искаже лични аргументовани став и на основу критичке анализе појмова формира одговарајуће закључке и трага за сврхама. Показује иницијативу током наставе, може успешно да ради у различитим контекстима.
Оцена врло добар (4) - да је ученик способан да функционално барата психолошким појмовима -анализира, класификује, повезује, примени или трансформише, те изведе закључак. Сналази се у различитим облицима рада.
Оцена добар (3)-да разуме појмове и чињенице, успоставља законите везе, може самостално да објасни одређене психолошке појмове. Уз подршку наставника може да се опроба у различитим форматима рада.
Оцена довољан (2)-има елементарно познавање појмова и чињеница у изворном облику, може уз помоћ наставника да објасни њихове везе и значај. 
Оцена недовољан (1)-кад не може да испуни захтеве за оцену 2 нити показује жељу да напредује.

